अब तो मेरे गुस्से ने घबराहट का रूप लेना शुरू कर दिया। आने से पहले मैं ने पूरे पाँच रुपये खर्चा करके गुटखा के चार पाऊच खरीदे थे, अगर जब्त हो जाते तो पाँच रुपये का भयंकर नुकसान हो जाता। नुकसान की सोच, मेरा दिल जोर जोर से धक धक करने लगा (हलाँकि मेरी धक-धक काफ़ी तेज़ थी लेकिन माधुरी दीक्षित की धक-धक के आस पास बिलकुल नहीं थी) मैं ने आव देखा ना ताव, झट-पट चारों पाऊच खोले सर ऊँचा आसमान में उठा कर, पाऊच का सारा मसाला अपने मुँह में खाली कर डाला। मेरा यह अंदाज़ देख श्रीमतिजी से रहा नहीं गया मुस्किया कर बोलीं,” बिलकुल अमीर खान लग रहे थे, सर उठता है तो पान मसाला खाने के लिये।“